Жер комиссиясының заңсыз шешімдерін бұзудың жолы
"Жер комиссиясының заңсыз шешімдерін бұзудың жолы" | "https://abai.kz/post/121206"
TITLE: Жер комиссиясының заңсыз шешімдерін бұзудың жолы
URL: https://abai.kz/post/121206
META: "Жер комиссиясының заңсыз шешімдерін бұзудың жолы" | "https://abai.kz/post/121206"
DATE: 25.09.2020
AUTHOR(s): Бақытжан Базарбек
TOTAL WORDS: 328
TEXT: Жер комиссиясының материалдарын қалай алдыртуға болады? Көп азаматтарымыз жемқор шенеуніктерінен кесірінен жерсіз қалып, жерінен айрылып, әкім мен жер комиссиясының заңсыз шешімдерін бұзудың жолын білмей отырады. Жер комиссиясының шешімін бұзуға болады және бұзу үшін жер комиссиясы материалдарын алу қажет. Яғни, жер комиссиясының заңсыз шешімі қолыңызда болу керек. Оны қалай алуға болады. Біріншіден, әкімдік жер комиссиясында сіздің арызыңызды қарап теріс қорытынды шығарса, онда ол теріс шешімнің көшірмесін алуға құқығыңыз бар. Сіздер жер комиссиясының жұмыс органы болып есептелетін - әкімдіктің жер қатынастары бөліміне арыз бересіз және арызға сәйкес, олар 1 жұмыс күні ішінде комиссияның шешімінің көшірмесін сізге береді. Егер де, жер қатынастары бөлімі мамандары жер комиссиясы материалдарын бермесе, уақытында беретін құжатын созып алса, мұндай жағдайларда сіздер прокуратура органдарына, сол сияқты мемлекеттік қызмет істері саласында уәкілетті органдарына арыздануыңызға болады. Екіншіден, сіздер жер комиссиясы жиналысының аудио және видео жазбаларының көшірмесін дискке көшіріп алуға құқығыңыз бар. 2018 жылы 04 желтоқсанда қабылданған #490 Ережеге сәйкес, жер комиссиясының аудио және видео жазбалары арыз берген күннен бастап 5 жұмыс күнде сізге беріледі. Ол үшін де, жер қатынастары бөліміне арыз беріп алдыртуға болады. Егер де, жер қатынастары бөліміне арыз беріп сізге жер комиссиясының қорытындысы мен аудио және видео жазбаларын бермесе, жасырса, арызыңызға жауап бермесе, мұндай жағдайларда прокуратура органдары, не болмаса мемлекеттік қызмет істері саласында уәкілетті органдарына арыз беріңіз. Менің электрондық поштама жіберіңіз. Лауазымды тұлғаны жазаға тартамыз. Үшіншіден, жер комиссиясының материалдарын жергілікті атқару органның уәкілетті органы яғни тиісті аудан, қала әкімдігінің жер қатынастары бөлімі өзінің интернет порталында жариялауы тиіс. Сол интернет порталдан тиісті жер комиссиясының хаттамасын көшіріп алуға мүмкіндігіңіз болады. Төртіншіден, ауыл шаруашылық мақсатындағы жерлердің конкурс нәтижесінде рәсімделген хаттамалары Ауыл шаруашылық Министрлігінің Жер ресурстарын басқару Комитетінің интернет порталында жарияланады. Сол порталдан өзіңіздің ауылшаруашылық жерлерді жалға беру конкурс нәтижесіндегі хаттамаларын көшіріп алып, жер комиссиясының хаттамасын заңсыз деп тануға қатыста сотқа арыз бере аласыз. Менің ақылымды назар аударып тыңдасаңыздар, жемқор шенеуніктерге жем болмайсыздар. Жерді оңды солды бере берген жемқорлармен күресіп, халыққа қызмет ету, халқымның жерге қатысты құқығын түсіндіріп, құқығын қорғап, көзін ашу, мен үшін үлкен сауапты іс. Бақытжан Базарбектің жазбасы Abai.kz
